**PÁLYÁZATI FELHÍVÁS**

**A Pécsi Tudományegyetem Művészeti Kara pályázatot ír ki a 2024/2025-ös tanévben Pannónia Ösztöndíjprogram szakmai gyakorlat mobilitási programban való részvételre**

**A pályázat célja:**

A gyakorlat egy másik programországban található vállalkozásnál, szervezetnél eltöltött időszak, amelynek időtartama minimum 2, maximum 4 hónap lehet. Célja, hogy segítséget nyújtson a közösségi munkaerőpiacon szükséges készségek elsajátításához és a fogadó ország gazdasági és társadalmi kultúrájának a megértéséhez. A fogadó vállalkozás a munkaerőpiacon vagy az oktatás, képzés vagy az ifjúság területén aktív privát vagy közintézmény lehet, Nemzeti Irodák és EU-szervek kivételével.

A Pannónia Ösztöndíjprogram keretében a pályázaton nyertes hallgatók lehetőséget kapnak arra, hogy a programország egyetemein, szakmai szervezeteinél, non-profit szervezeteinél szakmai gyakorlatot teljesítsenek. A mobilitás célja szakos tanulmányokkal egybekötött szakmai gyakorlat lehet. A mobilitás csak akkor valósulhat meg, ha a külföldi szakmai gyakorlaton szerzett krediteket a küldő intézmény elfogadja és azt a hallgató itthoni előmenetelébe (a PTE-s kreditszámokon) beszámítja és/vagy Diploma Supplement-et állít ki.

A Pannónia Ösztöndíjprogram keretében külföldön teljesítő hallgatók itthon is beiratkoznak, aktív hallgatói státuszt létesítenek, esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják.

A külföldi szakmai gyakorlat időtartama: **min. 2 hónap (60 nap) – max. 4 hónap (120 nap)**

**A szakmai gyakorlat megvalósulási ideje: 2024.09.01 - ....**

**Ösztöndíj pénzneme: FORINT**

**Ösztöndíj finanszírozása: 90% elő- 10% utófinanszírozás**(a kötelező dokumentáció benyújtását követően)

**Heti munkaóra: minimum 30 munkaóra/ hét!**

**A Pannónia Ösztöndíjprogram keretében külföldön teljesítő hallgatók:**

* 2-4 hónapot töltenek külföldön (minimum mobilitási idő 60 nap);
* itthon is beiratkoznak, aktív hallgatói státuszt létesítenek, esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják;
* abszolutóriumot nem szereznek, aktív hallgatói jogviszonyt tartanak fenn a mobilitás befejezéséig
* Stipendium Hungaricum/cöf/diaszpóra ösztöndíjas hallgatók NEM jelentkezhetnek!
* 100%-os kreditelismerés (PTE-s kreditszám/diploma supplement) A kötelező szakmai gyakorlatok előnyben részesítve.
* a támogatási szerződés megkötése kizárólag mindhárom fél által aláírt Tanulmányi szerződés (ún. Learning Agreement) megléte esetén lehetséges. A Learning Agreement-ben vállaltak mind a hallgató, mind az intézmények számára kötelező érvényű.

A Pannónia Ösztöndíjprogram széleskörű mobilitási lehetőségeinek köszönhetően **mindenki megtalálhatja azt, ami a saját szakmai életútjához a leginkább illeszkedik.**

**Célországok**

1. **országcsoport: Magas megélhetésű országok**

Andorra, Ausztrália, Ausztria, Belgium, Cook-szigetek, Dánia, Dél-Korea, Egyesült Államok, Egyesült Királyság, Feröer-szigetek, Fidzsi, Finnország, Franciaország, Hollandia, Hongkong, Írország, Izland, Izrael, Japán, Kanada, Kelet- Timor, Kiribati, Liechtenstein, Luxemburg, Makaó, Marshall-szigetek, Mikronézia, Monaco, Nauru, Németország, Niue, Norvégia, Palau, Pápua Új-Guinea, Salamonszigetek, San Marino, Svájc, Svédország, Szamoa, Szingapúr, Tajvan, Tonga, Tuvalu, Új-Zéland, Vanuatu

1. **országcsoport: Közepes megélhetésű országok**

Afganisztán, Banglades, Belarusz, Bhután, Bosznia-Hercegovina, Bulgária, Ciprus, Csehország, Észak-Macedónia, Észtország, Georgia, Görögország, Horvátország, Irak, Jemen, Kambodzsa, Kína, Kirgizisztán, Koszovó, Laosz, Lengyelország, Lettország, Litvánia, Magyarország, Maldív-szigetek, Málta, Mianmar, Moldova, Montenegró, Nepál, Olaszország, Oroszország, Örményország, Örményország, Pakisztán, Portugália, Románia, Spanyolország, Srí Lanka, Szerbia, Szíria, Szlovákia, Szlovénia, Tádzsikisztán, Türkmenisztán, Ukrajna, Üzbegisztán

1. **országcsoport: Alacsony megélhetésű országok**

Albánia, Algéria, Angola, Antigua és Barbuda, Argentína, Azerbajdzsán, Bahamaszigetek, Bahrein, Barbados, Belize, Benin, Bolívia, Botswana, Brazília, Brunei, Burkina Faso, Burundi, Chile, Comore-szigetek, Costa Rica, Csád, Dél-Afrika, Dél- Szudán, Dominika, Dominikai Köztársaság, Dzsibuti, Ecuador, Egyenlítői-Guinea, Egyesült Arab Emírségek, Egyiptom, El Salvador, Elefántcsontpart, Eritrea, Etiópia, Fülöp-szigetek, Gabon, Gambia, Ghána, Grenada, Guatemala, Guinea, Guinea-Bissau, Guyana, Haiti, Honduras, India, Indonézia, Irán, Jamaica, Jordánia, Kamerun, Katar, Kazahsztán, Kenya, Kolumbia, Kongó, Kongói Demokratikus Köztársaság, Közép-afrikai Köztársaság, Kuba, Kuvait, Lesotho, Libanon, Libéria, Líbia, Madagaszkár, Malajzia, Malawi, Mali, Marokkó, Mauritánia, Mauritius, Mexikó, Mongólia, Mozambik, Namíbia, Namíbia, Nicaragua, Niger, Nigéria, Nigéria, Omán, Palesztina, Panama, Paraguay, Peru, Ruanda, Saint Kitts és Nevis, Saint Lucia, Saint Vincent és Grenadine-szigetek, São Tomé és Príncipe, Seychelles-szigetek, Sierra Leone, Suriname, Szaúd-Arábia, Szenegál, Szomália, Szudán, Szváziföld, Tanzánia, Thaiföld, Togo, Törökország, Trinidad és Tobago, Tunézia, Uganda, Uruguay, Venezuela, Vietnám, Zambia, Zimbabwe, Zöld-fokiszigetek

**Kik nyújthatnak be pályázatot?**

*Általános részvételi feltételek:*

* a hallgató oklevélszerzésre irányuló tanulmányokat (Alap, Mester, Osztatlan, PhD) folytat az intézményben;
* a hallgató jelentkezéskor 1 lezárt aktív félévvel rendelkezik;
* abban a félévben, amelyben a mobilitás megvalósul, **aktív hallgatói jogviszonnyal rendelkezik a PTE-n**; és **diplomáját nem szerzi meg a mobilitási időszak befejezése előtt;**
* a hallgató magas kommunikációs szintű angol és vagy a célország anyanyelvének megfelelő nyelvi kompetenciákkal rendelkezik (min B2 de javasolt C1);
* Ugyanaz a hallgató összesen legfeljebb 12 hónapig tartó mobilitási időszakon vehet részt tanulmányi ciklusonként, függetlenül a mobilitási tevékenységek számától és típusától;
* Pályázatot nyújthatnak be azon hallgatók is, akik már részt vettek Erasmus+ tanulmányi vagy szakmai gyakorlati mobilitásban;
* megfelelnek az adott karon meghirdetett pályázati követelményeknek.

 **Benyújtandó dokumentumok:**

* Önéletrajz
* Motivációs levél
* Kreditigazolás az előző 2 lezárt félévről
* Nyelvvizsga bizonyítvány(ok) másolata
* Igazolás egyéb tudományos vagy közösségi tevékenységről (opcionális)
* Témavezetői ajánlás
* Fogadólevél (intézmény által aláírva, lepecsételve)

**Hallgatói ösztöndíjak**

|  |  |  |  |
| --- | --- | --- | --- |
| **Mobilitási típus** | **1. országcsoport** | **2. országcsoport** | **3. országcsoport** |
| Szakmai gyakorlat mobilitás | 400 000 Ft/hó | 375 000 Ft / hó | 350 000 Ft/hó |

2-12 hónapos tevékenységek esetén:

*Felhívjuk a pályázó hallgatók figyelmét, hogy az ösztöndíj nem fedezi a kint tartózkodás során felmerülő összes költséget, azt más forrásokból kiegészíteni szükséges!*

**A pályázat benyújtásának határideje és módja:**

**A pályázat beadásának határideje: folyamatos beadás**, a mobility online felületén.

A pályázatot a mobilitás tervezett megkezdési dátuma előtt legalább 50 nappal be kell nyújtani.

**A pályázat beadását követően a pályázónak értesíteni kell a kari koordinátort a beadás tényéről e-mailben (seres.beata@pte.hu), ellenkező esetben nem garantálható a pályázat megfelelő időben történő elbírálása.**

[**Jelentkezési felület >> Saját szervezésű szakmai gyakorlat**](https://www.service4mobility.com/europe/BewerbungServlet?identifier=PECS01&kz_bew_pers=S&kz_bew_art=OUT&aust_prog=SMT_PAN_OPEN&sprache=hu)

**A pályázatról bővebb információt a kari koordinátor ad:**

**Seres Beáta (**PTE MK, E/33 102-es iroda)

Email: seres.beata@pte.huTel.: +3672-501 500/22814 mellék

*A hiányos, feltételeknek nem megfelelő vagy határidő után érkező pályázatokat nem áll módunkban elfogadni!*

**A pályázat benyújtása a rendelkezésre álló források függvényében lehetséges!**

**A benyújtott pályázatok elbírálása:**

A benyújtott pályázatokat a kar által felállított szakmai bizottság, a Kari Külügyi Bizottság bírálja el.

Sikeres pályázást kívánunk!

Dr.habil. Lengyel Péter s.k.

dékán

PTE Művészeti Kar